ms ms id en id hu ms id en id id id id id id ms id ms id id id en en en id id id en en id ms en en en id id en en en ms en en id id en en ms en en en id id en en id id en en id sv en en id ms ro en en en en en ms id id id en en ms en en ms id id en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Ahad minggu lepas, saya bertugas di luar kawasan. Saya perlu mengikuti Mobile Clinic (Klinik Bergerak) untuk program Tabung Darah. Kawasan yang dituju hari itu ialah di Tadika Mengkuang di Triang. Sebuah kawasan orang Cina. Tak sangka betul, ramai yang datang untuk menderma darah pada hari itu. Dan disebabkan sayalah satu-satunya doktor yang bertugas pada hari itu, cubalah bayangkan betapa penatnya saya. Kering tekak memberi penjelasan itu ini ketika membuat pemeriksaan kesihatan ke atas penderma-penderma yang datang dari pagi hingga ke petang.
Tapi saya cukup teruja melihat rekod derma setiap yang datang. Hampir 80% daripada mereka mempunyai rekod sebagai penderma yang kerap. Memang bagus. Ada seorang akak Cina ni. Dia ni bisu dan tinggal sendirian. Dia sudah menderma berkali-kali. Saya kagum dengannya. Walaupun dia mempunyai kekurangan, tapi hatinya pemurah. Kita yang sempurna ni patut mencontohinya. Dan akak itu merupakan orang pertama yang sampai di tempat derma darah itu. Terharu betul saya. Belum apa-apa lagi, baru saja hendak memanaskan enjin untuk hari itu, saya sudah terharu.
Tengok gambarlah sikit. Kebetulan saja saya ada membawa kamera di dalam beg pada hari itu.
Inilah situasinya di dalam Dewan MCA di situ. Kami membawa portable bed untuk digunakan ketika penderma direhatkan sebelum mula menderma darah.
Err… Ini tak payah ceritalah siapa. Huhu. Ada ramai yang kata: Biasanya doktor-doktor yang mari sini sudah tua-tua, tapi doktor ini hari manyak muda woo.
Inilah staf-staf saya untuk hari itu. Kesemuanya staf Tabung Darah dan Makmal. Ada dua orang lagi staf lelaki tetapi mereka menaiki van lagi satu. Mereka sangat banyak membantu saya pada hari itu. Seronok bekerja bersama mereka semua. Terima kasih akak-akak sekelian! ^____^
Hari ini pula, saya dikehendaki bertugas di Global Diebetic Walk. Ada Walkaton dianjurkan untuk orang ramai di daerah Temerloh. Jabatan yang bertugas semestinyalah Jabatan Perubatan. Saya diberitahu oleh specialist saya pada hari semalam. Tapi sebelum ke Dataran Temerloh, saya tetap ke wad dulu di awal pagi tadi untuk membuat round seperti biasa. Tema Global Diabetic Walk ini ialah biru. Hampir 100 peserta menjayakan Walkaton hari ini.
Sebelum Walkaton bermula, ada senamrobik dijalankan. Kekok betul saya dengan senamrobik segala bagai ni. Saya mana reti. Hahaha. Habis cacat rentak saya. Buat malu saja. Nasib baik duduk di belakang sekali. Errr. Tapi malulah pada Dr. A sebab dia di sebelah saya saja. Aik aik. Siapa Dr. A ya? Hahaha. Abaikan.
Saya bertugas bersama specialist wad saya sendiri di check point kedua. Tugas kami ialah memberi epal kepada semua peserta yang melalui check point kami. Inilah kumpulan pertama yang tiba di situ.
Apabila kesemua peserta trelah habis merentasi check point itu, saya pun turut serta dalam Walkaton itu. Kiranya, saya hanya berjalan kaki sekitar 3 km saja. Saya ni sudah terbiasa berjalan laju di wad dan kawasan hospital. Jadi, saya tidak sempat langsung rasa penat sepanjang 3 km berjalan kaki laju-laju itu. Siap memotong orang di depan saya yang berjalan perlahan pula. Kalau ikutkan, total saya berjalan kaki di hospital dalam sehari lebih dari 5 km. Sungguh ni. Tu sebab tak bersenam pun tak apa. Haha.
Ok. Selesai saja program tersebut, kami pun duduk bersantai sebelum pulang semula ke hospital. Ini antara doktor-doktor Jabatan Perubatan yang berada di Dataran Temerloh pagi tadi. Ada lagi beberapa orang yang tiada dalam gambar. Kasihan saya. Sayalah antara sukarelawan malang yang tidak mendapat t-shirt program kerana kehabisan stok. T______T Sudahlah jenuh pagi tadi saya hendak mencari t-shirt bertema biru. Sudahnya, saya kebas sajalah t-shirt Tweety tu. T-shirt tu saya guna untuk tidur saja sebenarnya tapi dah terdesak sangat, hentam sajalah. Dahlah baju tu dah lama benar dah. Saya beli di Batu Feringgi ketika tingkatan 4. Tulah. Lain kali jangan suruh saya pakai biru dah. Saya tiada stok. Huhuhu. Oh ya. yang bertudung putih dan doktor lelaki yang paling tepi itu adalah antara specialist di jabatan ini. Muda-muda, kan.
Nota: Tahniah untuk Abang Khairil dan Kak Salwa atas kelahiran anak pertama mereka, Imran. Semoga Imran menjadi orang baik-baik seperti emak ayahnya, insya Allah.
This entry was posted on Saturday, November 14th, 2009 at 6:41 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
14 Responses to “Bekerja Di Luar Hospital”
inah says on November 14th, 2009 at 8:52 pm :
sarah nampak makin kurus laaaaaaaaa..adekah sbb byk keje?? 😉
rindu kat sarah..harap kita dapat berjumpa sekali lagi
keje elok2 naa..jaga kesihatan, jaga diri..hiasi peribadi 😉
Khairul says on November 14th, 2009 at 11:46 pm :
Saya masih tidak layak untuk menderma darah =.=
Seronoknye Kak Sarah di tempat kerja. Oh ye, saya dah tukar tempat kerja tau, just so that you know.
P/S: On an unrelated note, you appeared in my dream the other day ^_^;
salym says on November 15th, 2009 at 2:13 pm :
Jaga kshtn n jaga diri demi negara..
Acaii says on November 16th, 2009 at 10:42 am :
Tak aci lor jalan je..awk dah besa jalan sarah..:) larilah plak..nak tengok sarah larikk,hehee..nasiblah tring tu jauh..kalau dekat dah lama sy pergi derma darah kat awk, eh silap..untuk hospital ek,hehe..
djambu says on November 16th, 2009 at 4:02 pm :
aiii? tak membesar2 ke sejak tingkatan 4? hehehe
*sy xboleh derma darah. kurang-G6PD …
ana says on November 16th, 2009 at 4:13 pm :
pakcik saya ada di dalam gambar tu..hu3. en. azhar ahmad.
kerch says on November 16th, 2009 at 5:34 pm :
Lama betul baju tu … nasib baik muat lagi..
Salam perkenalan dari saya
uda says on November 16th, 2009 at 9:13 pm :
Kenapa doc tak bagi tau tak dapat baju…..
InsyaAllah saya cuba dapatkan semula. Anyway thanks ambil gambar saya tengah makan epal.
sinar says on November 16th, 2009 at 10:16 pm :
Akak..finally dapat la tgk akak lagi..
kurus2..jd doc tak yah g slimming world kan.. 😉
sir says on November 17th, 2009 at 8:21 pm :
😳 😳 😳 😳 tumpang lalu…
askum sarah… sonok tgk muke sarah kene usik ngan saya aritu.. hehe…
hawa says on November 18th, 2009 at 2:27 pm :
Busy nye.. Patutla awak tak balas sms saya… 🙄
Pena says on November 19th, 2009 at 2:36 am :
Hehehe, tgk gambar tu saja sy dah nak gelak dah. Sungguh nostalgic baju tu.
Tak sangka, umur baju tu lagi lama dari umur ks hidup kat moscow.
Byk pengalaman baju tu Msia-Moscow-Msia kembali 😛
Ps : Tak habis2 pasal Dr.A! Cerita tak mahu.Tp asyik buat appearance kejap2 Dr A di blog & FB. Ni yang lg buat semua org nk tau ni!
haritz says on November 20th, 2009 at 1:39 pm :
suka derma darah kalau doktornya cun2 mcm Sarah hehehe
muaz says on November 20th, 2009 at 2:14 pm :
menarik btol crita kak sarah.
Dr. A? siapakah itu?
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)